Jiří Voskovec

Jiří Voskovec, pôvodným menom Jiří Wachsmann (* 19. jún 1905, Sázava – † 1. júl 1981, Pearblossom, Kalifornia, USA) bol český herec, spisovateľ a textár. Bol priateľom Jana Wericha a Jaroslava Ježka. Pracovali spolu v 20. a 30. rokoch minulého storočia v Oslobodenom divadle. Životopis Študoval v Prahe a vo francúzskom Dijone. V roku 1927 spolu s Werichom prvý raz účinkovali s hrou Vest pocket revue v Osvobozeném divadle, ktoré reagovalo humorom na vtedajšie politické a sociálne problémy. Pretože ich vystúpenia boli protifašistické, museli v roku 1938 divadlo zatvoriť a v roku 1939 obaja emigrovali do USA. Do druhej polovice 40. rokov pracoval, písal a hral hlavne s Werichom. Po vojne ešte niekoľkokrát navštívil Česko-Slovensko. Žil vo Francúzsku. Nakoniec sa vrátil do USA, kde ho po druhom príchode internovali na 11 mesiacov na ostrove Ellis Island pre podozrenie zo sympatií ku komunizmu. Musel sa vyrovnať s tým, ako boli interpretované jeho filmy z 30. rokov, o ktorých si niektorí mysleli, že propagujú komunizmus, napr. film Hej rup!. V tom období bol Jan Werich riaditeľom pražského Divadla ABC. Po prvotných peripetiách sa vrátil do New Yorku a začal ako divadelný a filmový herec. Ako sám vravel ako „potulný kejklíř “ (v prek. eskamotér). V roku 1955 sa stal občanom USA. To už bol známy pod menom George Voskovec (jeho priezvisko bolo komolené na Voskovek). Žil v New Yorku, hral tu v mnohých predstaveniach i na Broadwayi. Stvárnil napr. rolu prvého herca v Hamletovi, trikrát Alberta Einsteina. Hral v mnohých filmoch napr. vo filme Dvanásť rozhnevaných mužov hral jedného z porotcov. Na sklonku života účinkoval v TV seriáli Nero Wolfe, vďaka ktorému sa mu podarilo zarobiť viac peňazí a presťahoval sa z New Yorku do Kalifornie, kde s manželkou Christine kúpili dom. Posledný rok prežil v Kalifornii. Absolvoval protirakovinovú liečbu. Zomrel 1. júla 1981 na infarkt. Jeho a Werichovo meno nesie planétka 2418 Voskovec-Werich, ktorú v roku 1971 objavil český astronóm Luboš Kohoutek. Rodina Cez jednu zo svojich pra-prastarých matiek z matkinej strany Františku Schaurothovú, rodenú Dačickú z Heslova bol priamym potomkom českého šľachtického rodu, ktorého najznámejším predstaviteľom bol Mikuláš Dačický z Heslova. Z otcovej strany bol prasynovcom maliara Bedřicha Wachsmanna a bratrancom architekta Aloisa Wachsmanna. Jeho synovcom bol básnik a dramatik Prokop Voskovec. Jeho strýkmi boli maliar a profesor na UMPRUM Bedřich Wachsmann ml. (* 1871 – † 1944) a rakúsky maliar Julius Wachsmann (* 1866 – † 1936). Z matkinej strany bol vnukom maliara Soběslava Pinkasa a synovcom politika Ladislava Pinkasa. Zoznam piesňovej tvorby (výber) poz. - pieseň - interpret - (hudba/text) - rok (t: /) - doteraz nezistený autor hudby (na doplnenie) Civilizácia - Jan Werich - (Jaroslav Ježek/Jan Werich a Jiří Voskovec) - Pozn. aj pod názvom Civilisace David a Goliáš - (Jaroslav Ježek/Jan Werich a Jiří Voskovec) Divotvorný hrniec - (Burt Lane/Jiří Voskovec a Jan Werich) Ezop a brabenec - (Jaroslav Ježek/Jan Werich a Jiří Voskovec) Klobúk v kroví - (Jaroslav Ježek/Jan Werich a Jiří Voskovec) Mary, babička Mary - (Jaroslav Ježek/Jan Werich a Jiří Voskovec) Nebo na zemi - (Jaroslav Ježek/Jan Werich a Jiří Voskovec) Nikdy nič nikto nemá - (Jaroslav Ježek/Jan Werich a Jiří Voskovec) O Španielsku si spievam - (Jaroslav Ježek/Jan Werich a Jiří Voskovec) Potopa - (Jaroslav Ježek/Jan Werich a Jiří Voskovec) Predám srdce - (Jaroslav Ježek/Jan Werich a Jiří Voskovec) Polovica párku - (Jaroslav Ježek/Jan Werich a Jiří Voskovec) Stonožka - (Jaroslav Ježek/Jan Werich a Jiří Voskovec) Strojvodca Příhoda - (Jaroslav Ježek/Jan Werich a Jiří Voskovec) Svet patrí nám - (Jaroslav Ježek/Jan Werich a Jiří Voskovec) Svitá - (Jaroslav Ježek/Jan Werich a Jiří Voskovec) Tmavomodrý svet - (Jaroslav Ježek/Jan Werich a Jiří Voskovec) Traja strážnici - (Jaroslav Ježek/Jan Werich a Jiří Voskovec) Zemeguľa - (Jaroslav Ježek/Jan Werich a Jiří Voskovec) Život je iba náhoda - (Jaroslav Ježek/Jan Werich a Jiří Voskovec) Pozri aj Osvobozené divadlo Jan Werich Jaroslav Ježek Referencie Iné projekty Wikicitáty ponúkajú citáty od alebo o Jiří Voskovec Commons ponúka multimediálne súbory na tému Jiří Voskovec Externé odkazy Jiří Voskovec v Internet Movie Database (po anglicky) Jiří Voskovec v Česko-Slovenskej filmovej databáze Jiří Voskovec v Kinoboxe Jiří Voskovec na FDb.cz Jiří Voskovec v souborném katalogu Akademie věd ČR [https://web.archive.org/web/20130516113814/http://www.libri.cz/databaze/kdo20/search.php?zp=6&name=VOSKOVEC+JI%D8%CD Archivované 2013-05-16 na Wayback Machine Jiří Voskovec v [Kdo byl kdo v našich dějinách ve 20. století] Jiří Voskovec na Dabingforum.cz Jiří Voskovec na stránkách Obce překladatelů Archivované 2013-12-03 na Wayback Machine Fotografie v archivu atelieru Šechtl & Voseček Dokumentární film – Můj otec George Voskovec[1] Archivované 2011-11-14 na Wayback Machine Jiří Voskovec - ztratil jsem domov, našel svět Článok o Voskovcovi v Reflexe Archivované 2007-07-07 na Wayback Machine Posledný rozhovor Jana Wericha s Jiřím Voskovcom vo Viedni v roku 1974 Mám rád svobodu, jsem chudý, sere mě samota, říká Jiří Voskovec v objevném dokumentu od Rudinské[nefunkčný odkaz] Zdroj Tento článok je čiastočný alebo úplný preklad článku Jiří Voskovec na českej Wikipédii.